Žans de Labadī (virsnieks)

Žans de Labadī (, 1719—1812) bija franču virsnieks dažādu valstu armijās, no 1793. gada Francijas armijas brigādes ģenerālis.Generals Who Served in the French Army during the Period 1789 — 1814: Labadie to Lazowski
Rīgas ložas "Ziemeļzvaigzne" pirmais pārraugs (1751).Серков А. И. Русское масонство, 1731—2000. Энциклопедический словарь. — Москва, 2001.

 Dzīvesgājums 
Dzimis 1719. gada 16. decembrī Klirakā (Clairac) Francijas Karalistē (tagadējā Lo un Garonnas departamentā). 1751. gadā iestājās Krievijas impērijas armijā pulkveža pakāpē, uzturējās Rīgā.
Piedalījās Septiņgadu karā (1756—1763), no 1781. gada februāra bija Prūsijas armijas pulkvedis, vēlāk Polijas-Lietuvas kopvalsts armijas maršals.

Franču revolūcijas laikā 1792. gada 10. augustā iestājās revolucionārās Francijas armijā pulkvežleitnanta pakāpē, komandēja Francijas Pirmās republikas 7. Žirondas brīvprātīgo bataljonu, 1793. gada 25. aprīlī viņu paaugstināja brigādes ģenerāļa pakāpē. 17. decembrī viņš pievienojās Pireneju rietumu armijai, bet 1794. gada 9. jūnijā atvaļināts no militārā dienesta.

Miris 1812. gada 1. martā Bajonā (Bayonne).

 Atsauces 

Kategorija:1719. gadā dzimušie
Kategorija:1812. gadā mirušie
Kategorija:Brīvmūrnieki
Kategorija:Francijas militārpersonas
Kategorija:Ģenerāļi